हाथरस। विद्युतीकरण में चल रहे भेदभाव को लेकर गांव हीरापुर के ग्रामीणों का गुस्सा मंगलवार को फूट पड़ा। नाराज ग्रामीण सपा नेताओं के साथ ओढ़पुरा बिजली दफ्तर पहुंच गए और वहां नारेबाजी के बीच जोरदार प्रदर्शन किया। इसके बाद ग्रामीणों ने अधीक्षण अभियंता से मिलकर उन्हें ज्ञापन सौंपा और कहा कि अगर हीरापुर की सभी बस्तियों में समान रूप से विद्युतीकरण नहीं कराया गया तो वह बाकी बस्तियों में भी काम नहीं होने देंगे।